Bonasa umbellus

***Bonasa umbellus*** é unha especie de ave da orde dos galiformes, familia dos fasiánidos e subfamilia dos tetraoninos, a única actualmente admitida como válida no xénero *Bonasa*.

Endémica de América do Norte, é a ave estatal de Pensilvania.

## Características 
Mide ao redor de 45&nbsp;cm de lonxitude, e ten un peso que varía desde os 680 aos 850 g nos machos e de 481 a 623 g nas femias.

Semella unha pequena galiña cunha *crista* de plumas na parte superior da cabeza. No pescozo ten un *colar* negro ou pardo avermellado. A cola dos machos desprégase en abano cando camiña ou voa. Unha banda subterminal parda adorna a cola. A femia é máis pequena, e presenta unha raia subterminal interrompida no medio do abano da cola. O macho leva tamén dúas manchas en forma de ollo nas plumas de ambos os lados do ano.

#### Especie 
En canto a especie fora definida en 1766 por Linneo na 12ª edición do seu *Systema Naturae*, baixo o nome de *Tetrao umbellus*, e posteriormente reclsificada dentro de *Bonasa*.

### Etimoloxías 
### Xénero 
O nome científico do xénero, *Bonasa*, é probabelmente unha alteración do latín *bonasus*, 'uro', pola similitude do característico son que emiten estes animais como dun redobre de tambor que recorda ao bramido dun touro.

#### Especie 
O epítreto específico, *umbellus* deriva o latín *umbella*, 'parasol', en alusión á forma da cola despregada polos machos durante a exhibición na época de celo.

### Subespecies 
Na especie recoñécense na actualidade as seguintes subespecies:

* *Bonasa umbellus affinis* Aldrich & Friedmann, 1943
* *Bonasa umbellus brunnescens* Conover, 1935
* *Bonasa umbellus castanea* Aldrich & Friedmann, 1943
* *Bonasa umbellus incana* Aldrich & Friedmann, 1943
* *Bonasa umbellus labradorensis* Ouellet, 1990
* *Bonasa umbellus mediana* Todd, 1940
* *Bonasa umbellus monticola* Todd, 1940
* *Bonasa umbellus obscura* Todd, 1947
* *Bonasa umbellus phaios* Aldrich & Friedmann, 1943
* *Bonasa umbellus sabini* (Douglas, 1829)
* *Bonasa umbellus togata* (Linnaeus, 1766)
* *Bonasa umbellus umbelloides* (Douglas, 1829)
* *Bonasa umbellus umbellus* (Linnaeus, 1766)
* *Bonasa umbellus yukonensis* Grinnell, 1916

 
## Galería de imaxes 

File:Ruffed Grouse (18645551408).jpg|Macho coa cola despregada en abano durante o cortexo nupcial
File:Ruffed Grouse with Chicks (18833287265).jpg|Femia cos pitos
File:1553 ruffed grouse matthews odfw (4423732628).jpg|Camiñando pola neve
File:Bonasa umbellus snow hole.jpg|Pegada na neve
File:Bonasa umbellus MWNH 1111.JPG|Ovo
File:Grouseeggsinnest.jpg|Niñada

## Notas 
## Véxase tamén 
### Bibliografía 
* 
* Dickinson, E. C., ed. (2003): *The Howard & Moore Complete Checklist of the Birds of the World*. 3nd ed. Londres: Christopher Helm. ISBN 978-0-7136-6536-9. 
* 
* Ohio Ornithological Society (2004): Annotated Ohio state checklist.
* Peterson, R. T. (2010): *Peterson Field Guide to Birds of Western North America*, Fourth Edition. Nova York: Houghton Miffin Hartcourt Publishing Company. ISBN 978-0-5471-5270-7. 
* State Symbols of Pennsylvania: State Bird, The Ruffed Grouse PDF fulltext

### Outros artigos 
* Galiformes
* Fasiánidos
* Tetraoninos

### Ligazóns externas 
* *Bomasa umbellus* na ADW.
* Ruffed grouse *(Bonasa umbellus)* en ARKive.
* Ruffed Grouse Facts